
Iepirkumu komisija

„Energoefektivitātes paaugstināšana daudzdzīvokļu dzīvojamā mājā Parka ielā 2, Vabolē, Vaboles pagastā, Augšdaugavas novadā”.
iepirkuma identifikācijas numurs: NPS 2026/14

Jautājumi – atbildes

Pretendenta jautājums:
Pretendents lūdz sniegt skaidrojumu par Atklāta konkursa Nolikuma 4.6.3.punkta prasību:
“ 4.6.3. Pretendentam iepriekšējo piecu gadu periodā (2021., 2022., 2023., 2024. un 2025.gada periodā) līdz piedāvājuma iesniegšanas brīdim, vai īsākā laika periodā, ja pretendents ir dibināts vēlāk, ir pieredze iepirkuma priekšmetā minēto būvdarbu veikšanā.”
	Lūdzam skaidrot, vai šī prasība tiks izpildīta, ja energoefektivitātes paaugstināšanas būvdarbi tika veikti 3.būves grupas ēkā ar paredzēto galveno lietošanas veidu “1220 Biroju ēkas” un 3.būves grupas ēkā ar paredzēto galveno lietošanas veidu “1211 Dienesta viesnīcas ēkas”.


Iepirkumu komisijas komentārs.

Ņemot vērā, ka saskaņā ar nolikuma 1.4. punktu iepirkuma priekšmets ir energoefektivitātes paaugstināšana daudzdzīvokļu dzīvojamā mājā Parka ielā 2, Vabolē, Vaboles pagastā, Augšdaugavas novadā, nolikuma 4.6.3. punktā noteiktā prasība par pretendenta pieredzi tiks uzskatīta par izpildītu, ja pretendents iepriekš būs veicis energoefektivitātes paaugstināšanas būvdarbus ēkās, kuru paredzētais galvenais lietošanas veids ir 1122 – Triju vai vairāku dzīvokļu māja vai 1130 – Dažādu sociālo grupu kopdzīvojamās mājas.
Līdz ar to pretendenta pieredze, veicot energoefektivitātes paaugstināšanas būvdarbus 3. būvju grupas ēkās ar paredzēto galveno lietošanas veidu 1220 – Biroju ēkas un 1211 – Dienesta viesnīcas ēkas, netiks atzīta par atbilstošu nolikuma 4.6.3. punktā noteiktajai prasībai.

